**Diszkalkulia (számolási zavar) című továbbképzés**

**60 órás akkreditált pedagógus-továbbképzés**

ELTE Bárczi Gusztáv Gyógypedagógiai Kar Gyógypedagógiai Továbbképző Központ

**TEMATIKA**

**1. alkalom 2024. április 06. szombat Bp. Ecseri út 3. *B ép. 402-es terem***

**Témakör: Bevezetés, tájékoztatás, információ tapasztalati szakértőtől**

**Időterv:** I. blokk: 9:00-10:30, II. blokk: 10:45-12:15, III. blokk 13:00-14:30

**Ebédszünet:** 12:15-13:00,

**Munkaforma**: személyes jelenlét

**Előadók:** Farkasné dr. Gönczi Rita, Gazsi-Rajnai Imola

**A továbbképzés bemutatása**

* A képzés tematikájának, szerkezetének bemutatása, megbeszélése.
* A követelmények bemutatása, a továbbképzés teljesítésének feltételei, a záró projekt értékelési szempontjainak megbeszélése

**A téma közös megbeszélése saját tapasztalatok alapján. Igények közös feltérképezése.**

* A bemutatott tematikához kapcsolódó saját, résztvevői tapasztalatok egyeztetése, a képzési súlypontok meghatározása

**Munkaformák egyeztetése**

* A munkaformák egyeztetése
* A képzési munka körülményeinek meghatározása.
* Csoportalkotás a későbbi munkákhoz
* A kontakt és nem kontakt feladatok elvégzéséhez csoportok alakítása az előzetes ismeretek és a részvételi célok alapján.

**Tapasztalati szakértő bemutatkozásának, video- és/vagy online szövegek elemzése megadott szempontrendszer szerint**

* Előre összeállított szempontrendszer szerint film és online bejegyzések elemzése tapasztalati szakértővel, a képzés további témáinak előkészítése céljából. (Az ún. tapasztalati szakértő érintett személy/szülő, aki saját életéről irányítottan beszélget a résztvevőkkel.)

**Fogalomtérkép**

* A tapasztalati szakértő bemutatkozásából, a filmből és az online bejegyzésből a fogalmi háttér kialakítása.
* Saját tapasztalatok integrálása a gondolattérképbe**.**

**Otthoni munka kiscsoportban**

**2. alkalom 2024. április 13. szombat Online, MS TEAMS**

**Témakör: Specifikus tanulási zavarok, diszkalkulia (számolási zavar)**

**Időterv:** I. blokk: 9:00-10:30, II. blokk: 10:45-12:15, III. blokk: 13:00-14:30

**Ebédszünet:** 12:15-13:00,

**Munkaforma**: online kontaktforma Teams felületen

**Előadók:** Farkasné dr. Gönczi Rita, dr. Macher Mónika

**A specifikus tanulási zavarok fogalma, rendszere, és a diszkalkulia (számolási zavar) helye e rendszerben**

* A tanulási zavarok (specifikus) modern elmélete és tipizálása, terminológiai tisztázása.
* A diszkalkulia (számolási zavar) elhelyezkedése a specifikus tanulási zavarok rendszerében. A DSM-5 terminológiáinak használata szerint a specifikus tanulási zavarokon belül a számolási zavar meghatározása.
* A specifikus tanulási zavarok emocionális, szociális és viselkedéses következményei, amely rávilágít a tanulási zavarok másodlagos következményeire.

**A diszkalkulia (számolási zavar) a határtudományok aspektusából**

* A diszkalkuliát meghatározó neurológiai, pszichológiai, pedagógiai és szociológiai tényezők bemutatása. A 2. tematikus egység 2.1 résztéma alatt gyűjtött tünetek tudományos mögöttesének feltárása a határtudományok eredményei alapján.

**3. alkalom 2024. április 19. péntek Online MS TEAMS**

**Témakör: Szempontrendszer a felismeréshez**

**Időterv:** I. blokk: 9:00-10:30, II. blokk: 10:45-12:15, III. blokk: 13:00-14:30

**Ebédszünet:** 12:15-13:00,

**Munkaforma**: online kontaktforma Teams felületen

**Előadók:** Szabó Ottilia

**A számolás tipikus és atipikus fejlődése**

* A számolás tipikus fejlődése csecsemőkortól felnőttkorig
* A számolás atipikus fejlődésének tapasztalható jelei csecsemőkortól felnőttkorig.
* A diszkalkulia (számolási zavar) megjelenésének lehetséges pontjai a személy fejlődése során

**A diszkalkulia (számolási zavar) tünetei életkori bontásban**

* Az elméleti ismeretek és a résztvevők tapasztalata alapján szempontrendszer összeállítása, majd közös megbeszélés alapján bővítése a diszkalkulia (számolási zavar) későbbi felismeréséhez.
* Komorbiditás jellemzőinek megismerése, azok leválasztása a vagy hatásának megismerése a diszkalkulia esetén

**Szűrési és vizsgálati szempontok a tünettan alapján**

* A résztvevők feladatköréhez igazodóan szűrési és vizsgálati szempontok gyűjtése a tünetlista alapján.

**4. alkalom 2024. április 20. szombat Bp. Ecseri út 3. *B ép. 402-es terem***

**Témakör: Számolási zavar a mindennapokban**

**Időterv:** I. blokk: 9:00-10:30, II. blokk: 10:45-12:15, III. blokk: 13:00-14:30

**Ebédszünet:** 12:15-13:00,

**Munkaforma**: személyes kontaktforma

**Előadók:** Farkasné dr. Gönczi Rita

**Esetismertetés**

* A diszkalkuliát (számolási zavart) mutató személyeket érintő jogi eset feldolgozása, közös elemzés, jogszabályi háttérrel kapcsolatos kérdések összegyűjtése

**Helyzetfeltárás**

* Az esetismerthez kapcsolódó felmérési lehetőségek, lépések és meghatározó jogszabályok bemutatása, a diszkalkulia (számolási zavar) tekintetében releváns szabályozók mentén a beavatkozási pontok, kompetencia határok megbeszélése

**Saját élményű tanácsadás**

A megismert jogszabályok, felmérési, terápiás és köznevelési feladatok alapján a képzés által meghatározott esetismertetésekhez tanácsadás végzése

**5. alkalom 2024. április 26. péntek Online, MS TEAMS**

**Témakör: Iskolai környezet, differenciálás, felnőtt kor, megküzdési stratégia**

**Időterv:** I. blokk: 9:00-10:30, II. blokk: 10:45-12:15, III. blokk: 13:00-14:30

**Ebédszünet:** 12:15-13:00,

**Munkaforma**: online kontaktforma

**Előadók:** Farkasné dr. Gönczi Rita

**Osztálytermi környezet felkészítése**

* A számolási zavart mutató tanuló megjelenése során a pedagógusokban felmerülő kérdések, problémák

**Differenciálási lehetőségek és megküzdési stratégiák**

* A számolási zavart mutató tanulóval dolgozó pedagógus számára eszköztár kialakítása a közös munkához, kompetencia határok megállapítása, közös munka kapcsolódási pontjainak meghatározása. A tanuló számára hasznosítható megküzdési stratégiák gyűjtése és elemzése.

**Felnőtt kori megküzdési stratégiák**

* A köznevelési területen túlmutató felnőttkori megküldzési stratégiák elemzése és a családdal való közös munka meghatározása a kompetenciahatárok tükrében.

**6. alkalom 2023. április 27. szombat Bp. Ecseri út 3. *C épület 105-ös terem***

**Témakör: Gyógypedagógiai állapotmegismerés a diszkalkulia (számolási zavar) esetében**

**Időterv:** I. blokk: 9:00-10:30, II. blokk: 10:45-12:15, III. blokk: 13:00-14:30

**Ebédszünet:** 12:15-13:00,

**Munkaforma**: személyes kontaktforma

**Előadók:** Ternai Gabriella

**A hibakutatás módszertana**

* A hibakutatás módszertanának, eszközrendszerének megismerése, saját élményű gyakorlása.

**A komplex gyógypedagógiai-pszichológiai-orvosi diagnosztizálás**

* A hazai intézményrendszer megismerése (a pedagógiai szakszolgálat szakértői bizottsági tevékenység).
* A hazai és nemzetközi diagnosztikus folyamat és eszközök megismerése (kitekintés az óvodás és iskoláskorú, illetve felnőtt személyek számolását vizsgáló eljárásokba – DPV, FDL, NFSZT, stb.).
* A gyógypedagógiai állapotmegismerés módszereinek megismerése (megfigyelés, kikérdezés, pedagógiai vizsgálat).

**Szakértői vélemények elemzése**

* A diszkalkulia diagnózist tartalmazó szakértői vélemények elemzése a megszerzett ismeretek alapján.
* Az előzmények, a vizsgálati tények, az összegzés, a megbeszélés, illetve a javaslatok összefüggéseinek értelmezése.
* A fejlesztési javaslatok gyógypedagógiai, pedagógiai szempontú feldolgozása a fejlesztési irányok kijelölése és az intézményi pedagógiai többletkedvezmények megvalósításának kialakítása.

**7. alkalom 2024. május 03. péntek** **Online, MS TEAMS**

**Témakör: Terápiareleváns diagnózis**

**Időterv:** I. blokk: 9:00-10:30, II. blokk: 10:45-12:15, III. blokk: 13:00-14:30

**Ebédszünet:** 12:15-13:00,

**Munkaforma**: online kontaktforma

**Előadók:** Szabó Ottilia

**A fejlesztési területek meghatározása rendszerszemléletben a diagnosztikai eredmények tükrében Szempontrendszer a számolás fejlődésének támogatásához gyermek- és felnőttkorban**

* Az 4.3 tematikus egységben felhasznált szakértői vélemény alapján a fejlesztési területek és a fejlesztési munka szempontjainak meghatározása.
* A számolás fejlődését támogató eszköztár és módszertár összeállítása, amelyet a támogatói munka során alkalmazni, illetve javasolni tudnak más szakemberek számára

**Jogszabályi környezet a diagnosztika és terápia területén**

* A mindenkori aktuális jogszabályi háttér elemzése és azok mentén a kötelező feladatok meghatározása a munkaköröknek megfelelően.

**Saját tapasztalatok hatása az ismeretelsajátításban**

* A záró projekt előkészítése: otthoni munka megbeszélése – a tanult állapotmegismerési módszer/eszköz önálló kipróbálásának előkészítése.

**8. alkalom 2024. május 04. szombat Online, MS TEAMS**

**Témakör: Terápia építés és betekintés módszerspecifikus terápiákba**

**Időterv:** I. blokk: 9:00-10:30, II. blokk: 10:45-12:15, III. blokk: 13:00-14:30

**Ebédszünet:** 12:15-13:00,

**Munkaforma**: online kontaktforma

**Előadók:** Farkasné dr. Gönczi Rita

**Terápiás elv**

* A terápiás terv felépítésének és kidolgozásának szempontjai eltérő korosztályok esetén.

**Terápiás feladat az „ördögi kör” tükrében**

* A záró projekt előkészítése: otthoni munka megbeszélése – óra- vagy foglalkozásterv és terápiás játékötlet kidolgozásának előkészítése.

**Alapozó terápia, Sindelar-program, TSMT**

Betekintés a terápia elméleti, módszertani alapjaiba, eszköztárának megismerése, számolási zavarok esetén való alkalmazhatóságának feltárása. (A módszerek bemutatása csak betekintés jellegű. Mindkét módszer használata célzott módszer-specifikus képzés elvégzéséhez kötött.)

**9. alkalom 2024. május 11. szombat Bp. Ecseri út 3. *B ép. 402-es terem***

**Témakör: Terápiás utak, lehetőségek gyermek- és felnőttkorban**

**Időterv:** I. blokk: 9:00-10:30, II. blokk: 10:45-12:15, III. blokk: 13:00-14:30

**Ebédszünet:** 12:15-13:00,

**Munkaforma**: személyes kontaktforma

**Előadók:** Ternai Gabriella

**Preventív és reedukációs terápiák**

* Az előző tematikus egységek diagnosztikai tapasztalataira épülő fejlesztési módszertan és eszköztár bemutatása, közös összeállítása korcsoportokra és tématerületekre. Tématerületek: mennyiségállandóság, számlálás, számkörök bővítése, műveleti fogalom kialakításának főbb alapelvei, analógiák kialakítása, matematika fogalmi szótára.

**Digitális fejlesztő programok**

* A piaci kínálatban elérhető fejlesztő programok kiválasztásához és alkalmazásához szükséges szempontok gyűjtése a későbbi önálló alkalmazás érdekében.

**10. alkalom 2024. május 25 szombat Bp. Ecseri út 3. *B ép. 402-es terem***

**Témakör: Jó gyakorlatok bemutatása, továbbképzése zárása**

**Időterv:** I. blokk: 9:00-10:30, II. blokk: 10:45-12:15, III. blokk: 13:00-14:30

**Ebédszünet:** 12:15-13:00,

**Munkaforma**: személyes kontaktforma

**Előadók:** Farkasné dr. Gönczi Rita

**Jógyakorlatok bemutatása és hasznosíthatóságuk megbeszélése**

* Jógyakorlatok bemutatása
* Reflexió a jógyakorlatokról: a folyamat során felmerülő nehézségek összegyűjtése, javaslatok megfogalmazása a megoldásukra

**Zárófeladatok értékelésének visszajelzése, a továbbképzés összegzése, zárása**

* A résztvevők képzéssel kapcsolatos reflexióinak megismerése a teljes csoport számára: a legfontosabb ítélt ismeretek összegyűjtése.